Թայգա

Մայքլ Ռեյ Նգուեն-Սթիվենսոն (անգլ.՝ Michael Ray Nguyen-Stevenson, նոյեմբերի 19, 1989(1989-11-19), Քոմփթոն, Լոս Անջելես շրջան, Կալիֆոռնիա, ԱՄՆ), ավելի հայտնի է որպես Թայգա (Tyga [Thank You God Always]), ամերիկացի ռեփեր։ Առաջին անգամ ճանաչում է ձեռք բերել 2008 թվականին իր «Coconut Juice» դեբյուտային սինգլի թողարկումից հետո, որին հաջորդում է նրա դեբյուտային «No Introduction» ստուդիական ալբոմի թողարկումը նույն տարվա հունիսին։ 2012 թվականի փետրվարին նա թողարկում է իր «Careless World: Rise of the Last King» անվանումը կրող երկրորդ ստուդիական ալբոմը, որին հաջորդում է նրա «Hotel California» երրորդ ալբոմը 2013 թվականի ապրիլին։ Իր չորրորդ ստուդիական ալբոմը, որը կոչվելու է «The Gold Album: 18th Dynasty», թողարկվել է 2015 թվականի հունիսին։


== Վաղ կյանք ==
Մայքլ Ռեյ Նգուեն-Սթիվենսոնը ծնվել և մեծացել է Կալիֆոռնիա նահանգի Կոմպտոն քաղաքում, 1989 թվականի նոյեմբերի 19-ին։


== Երաժշտական կարիերա ==


=== 2008-2010: «No Introduction» և առաջին հաջողություններ ===

Մինչև իր դեբյուտային ստուդիական ալբոմի թողարկումը, Թայգան արդեն որոշակի հայտնիություն էր ձեռք բերել իր միքսթեյպ թողարկումների շնորհիվ։ 2008 թվականի հունիսի 10-ին նա թողարկում է իր «No Introduction» դեբյուտային ստուդիական ալբոմը։ Ալբոմի «Diamond Life» երգը, հետագայում հնչել է Need for Speed: Undercover և Madden NFL 2009 համակարգչային խաղերում, ինչպես նաև «Կռիվ» (2009) ֆիլմում։ Թայգան ավելի մեծ ճանաչավածություն ձեռք բերեց 2010 թվականին, երբ ամերիկացի երգիչ Քրիս Բրաունը իր «Deuces» երգի համար համագործակցեց նրա և երգիչ Քևին Մակքոլի հետ։ Երգը Բիլբորդի Hot R&B/Hip-Hop Songs հիթ շքերթում զբաղեցնում է առաջին հորիզոնականը, իսկ հաջորդ տարի այն նաև առաջադրվում է Գրեմմի մրցանակաբաշխության «Լավագույն ռեփ համագործակցություն» անվանակարգում։


=== 2011-2012: «Careless World: Rise of the Last King» ===
Այս ընթացքում Թայգան ավելի շատ կենտրոնանում է իր «Careless World: Rise of the Last King» երկրորդ ստուդիական ալբոմի վրա։ 2011 թվականի մայիսի 17-ին թողարկվում է ալբոմի առաջին սինգլը՝ «Far Away» երգը, որը Billboard Hot 100 հիթ շքերթում զբաղեցնում է 86-րդ հորիզոնականը։ «Still Got It» երգը, որը ալբոմի երկրորդ սինգլն է, թողարկվում է 2011 թվականի հոկտեմբերի 4-ին և Billboard Hot 100-ում զբաղեցնում է 89-րդ հորիզոնականը։ Նույն տարվա դեկտեմբերի 6-ին թողարկվում է ալբոմի երրորդ՝ «Rack City» սինգլը, որը նախկինում նաև ընդգրկվել էր Թայգայի «Well Done 2» միքսթեյպում, սակայն որոշակի կոմերցիոն հաջողություններ գրանցելուց հետո նաև ընդգրկվում է նրա երկրորդ ստուդիական ալբոմի երգացանկում։ Երգը Billboard Hot 100 հիթ շքերթում է մտնում 91-րդ հորիզոնականով, սակայն որոշ ժամանակ անց բարձրանում է 7-րդ հորիզոնական։ 2012 թվականի հունվարի 13-ին թողարկվում է ալբոմի չորրորդ սինգլը՝ «Faded» երգը, որը Billboard Hot 100-ում 33-րդ հորիզոնականն է զբաղեցնում։
2012 թվականի փետրվարի 21-ին «Careless World: Rise of the Last King» ալբոմը պաշտոնապես թողարկվում է։ Այն առաջին շաբաթում 61,000 օրինակի վաճառք է ունենում Միացյալ Նահանգներում և Billboard 200 հիթ շքերթ է մտնում 4-րդ հորիզոնականով։ Նույն տարվա հունիսի 23-ին թողարկվում է նաև ալբոմի հինգերորդ՝ «Make It Nasty» սինգլը։


=== 2012-2013: «Hotel California» ===

2012 թվականի օգոստոսին Թայգան հայտարարում է, որ իր երրորդ ստուդիական ալբոմը կոչվելու է «Hotel California»: 2013 թվականի հունվարի 15-ին թողարկվում է ալբոմի առաջին սինգլը՝ «Dope» երգը, որը Billboard Hot 100 հիթ շքերթում զբաղեցնում է 68-րդ հորիզոնականը։ Ալբոմի երկրորդ՝ «For the Road» սինգլը, թողարկվում է 2013 թվականի ապրիլի 4-ին։ Մի քանի օր անց՝ ապրիլի 9-ին, «Hotel California» ալբոմը թողարկվում է։ Առաջին շաբաթում ալբոմը ունենում է 54,000 օրինակի վաճառք Միացյալ Նահանգերում և Billboard 200 է մտնում 7-րդ հորիզոնականով։ Ալբոմի թողարկումից մի քանի ամիս անց՝ օգոստոսի 27-ին, թողարկվում է ալբոմի երրորդ սինգլը՝ «Show You» երգը։


=== 2013-ներկա։ «The Gold Album: 18th Dynasty» ===
2013 թվականի հոկտեմբերի 21-ին Թայգան թողարկում է իր «Wait for a Minute» երգը, որում իր մասնակցությունն ունի նաև երգիչ Ջասթին Բիբերը։ 2014 թվականի ապրիլի 9-ին թողարկվում է «Hookah» երգը համագործակցությամբ ռեփեր Յանգ Թագի հետ։ 2015 թվականի հունիսի 23-ին Թայգան թողարկում է իր չորրորդ ստուդիական ալբոմը, որը կրում է «The Gold Album: 18th Dynasty» անվանումը։ Այդ ալբոմը ունենալով վաճառաքի շատ ցածր վարկանիշ (ընդամենը 2,200 օրինակի վաճառք առաջին շաբաթում), անգամ որևէ հորիզոնական չի զբաղեցնում Billboard 200 ալբոմների հիթ շքերթում։


== Անձնական կյանք ==
2011 թվականի հոկտեմբերին Թայգան Մայամիում ծանոթացել է մոդել/մերկապարուհի Բլեք Չայնայի հետ, ով հետագայում նկարահանվում է Թայգայի «Rack City» տեսահոլովակի գլխավոր հերոսուհու կերպարում։ 2012 թվականի մարտին նրանք միասին նկարահանվում են Urban Ink ամսագրի շապիկի համար, իսկ նույն ամսում տարածվում են լուրեր, որ Բլեք Չայնան սպասում է Թայգայի երեխային։ Մի քանի ամիս անց՝ հուլիսին, ադ լուրերը հաստատվում են լուսանկարիչների կողմից։ Նրանց որդին՝ Քինգ Կաիրո Սթիվենսոնը, ծնվում է հոկտեմբերի 16-ին, 2012 թվականին։ Նույն տարվա դեկտեմբերին Բլեք Չայնան ինքն է հաստատում իր և Թայգայի միության մասին։ 2014 թվականի օգոստոսին հայտնի է դառնում, որ զույգը բաժանվել է։ 2015 թվականին նա սկսեց հանդիպել ամերիկացի հեռուստատեսային դեմք Քայլի Ջենների հետ։


== Սկավառակագրություն ==
Ստուդիական ալբոմներ

«No Introduction» (2008)
«Careless World: Rise of the Last King» (2012)
«Hotel California» (2013)
«The Gold Album: 18th Dynasty» (2015)Համատեղ ալբոմներ

«Fan of a Fan: The Album» (Քրիս Բրաունի հետ) (2015)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-08-18 at the Wayback Machine.